b'\n_START_ARTICLE_\nTracking\n_START_PARAGRAPH_\nTracking er en gren innen fallskjermsport.\n_START_SECTION_\nDefinisjon\n_START_PARAGRAPH_\nTracking er en samlebetegnelse for teknikker som benyttes for \xc3\xa5 oppn\xc3\xa5 \xc3\xb8kt horisontal hastighet og dermed lavere vertikal hastighet i forbindelse med frittfall.\n_START_SECTION_\nBeskrivelse\n_START_PARAGRAPH_\nUnder tracking inntas en kroppsstilling som bidrar til at luftmotstanden/den relative vinden som oppst\xc3\xa5r i terminalhastighet skyver ut\xc3\xb8veren horisontalt p\xc3\xa5 fallretningen. Ved korrekt utf\xc3\xb8rt teknikk kan ut\xc3\xb8veren oppn\xc3\xa5 en horisontal hastighet som overg\xc3\xa5r den vertikale fallhastigheten. I tillegg har fors\xc3\xb8k vist at ved \xc3\xa5 doble den vertikale hastigheten, oppn\xc3\xa5s et potensial for \xc3\xa5 firedoble kraften i horisontal retning.\n_START_SECTION_\nUtstyr\n_START_PARAGRAPH_\nFor \xc3\xa5 bedre kunne utnytte den relative vinden til \xc3\xa5 utvikle l\xc3\xb8ft kan spesialsydde drakter og kl\xc3\xa6r benyttes. Mest anvendt er en vingedrakt (wingsuit) som skaper en kunstig vingeprofil mellom ut\xc3\xb8verens ben samt mellom armene og kroppen. Da vingedrakter har en relativt h\xc3\xb8y brukerterskel har det ogs\xc3\xa5 blitt utviklet kl\xc3\xa6r (bukser og jakker) som \xc3\xb8ker overflaten og glideegenskapene til kroppen for \xc3\xa5 oppn\xc3\xa5 en liknende effekt.\n_START_SECTION_\nGrener\n_START_PARAGRAPH_\nAtmonauti: Utviklet fra freeflying (gren innen fallskjermsport) som best\xc3\xa5r i at flere ut\xc3\xb8vere flyr sammen i formasjon.'